text: De ce à parler vous lairons : 
   D'autre chose vous parlerons. 
   N'est si grans cours qu'il ne couviengne 
   Departir, conment qu'il aviengne, 
   Fors la grans cours de Paradis ; 
   Mais icele dure tous dis 
   Et a duré et durera. 
   Sages iert qui se penera 
   Que à cele court puist venir 
   Qui durera sans departir 
   Tous jours en joie parmenable ; 
   Icele cours est honnorable. 
   Là on n'a onques fors que joie. 
   Tenir couvient la droite voie 
   Qui à cele court veut aler 
   Dont vous m'oez ici parler ; 
   PageV02P275
   Car jà nus n'i assenera, 
   Se il droite voie ne va. 
  